CELEX: 32013R1019
Language: fi
Date: 2013-10-23 00:00:00
Title: Komission asetus (EU) N:o 1019/2013, annettu 23 päivänä lokakuuta 2013 , asetuksen (EY) n:o 2073/2005 liitteen I muuttamisesta kalastustuotteissa olevan histamiinin osalta  ETA:n kannalta merkityksellinen teksti

24.10.2013   
            
            
               FI
            
            
               Euroopan unionin virallinen lehti
            
            
               L 282/46
            
         KOMISSION ASETUS (EU) N:o 1019/2013,
   annettu 23 päivänä lokakuuta 2013,
   asetuksen (EY) n:o 2073/2005 liitteen I muuttamisesta kalastustuotteissa olevan histamiinin osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikehygieniasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 852/2004 (1) ja erityisesti sen 4 artiklan 4 kohdan,
   sekä katsoo seuraavaa:
   
               (1)
            
            
               Elintarvikkeiden mikrobiologisista vaatimuksista 15 päivänä marraskuuta 2005 annetussa komission asetuksessa (EY) N:o 2073/2005 (2) säädetään tiettyjä mikro-organismeja koskevista mikrobiologisista vaatimuksista ja täytäntöönpanosäännöistä, joita elintarvikealan toimijoiden on noudatettava pannessaan täytäntöön asetuksen (EY) N:o 852/2004 4 artiklassa tarkoitettuja säädettyjä yleisiä ja erityisiä hygieniatoimenpiteitä. Asetuksessa säädetään histamiinia koskevista elintarviketurvallisuusvaatimuksista ja näytteenottosuunnitelmista, jotka koskevat sellaisista kalalajeista, joissa esiintyy korkeita histidiinipitoisuuksia, saatavia kalastustuotteita.
            
         
               (2)
            
            
               Fermentoimalla tuotettu kalakastike on nestemäinen kalastustuote. Codex Alimentarius -komissio (3) on vahvistanut tällaiselle kalakastikkeelle uudet suositellut histamiinin enimmäismäärät, jotka eroavat asetuksen (EY) N:o 2073/2005 liitteessä I vahvistetuista rajoista. Suositus on niiden kuluttajien altistumista koskevien tietojen mukainen, jotka Euroopan elintarviketurvallisuusviranomainen, jäljempänä ’EFSA’, esitti tieteellisessä lausunnossaan, joka koski fermentoiduissa elintarvikkeissa tapahtuvan biogeenisen amiininmuodostuksen riskiperusteista valvontaa (4).
            
         
               (3)
            
            
               Koska kalakastike on nestemäinen kalastustuote, histamiinin voidaan odottaa olevan tasaisesti jakautunut. Näytteenottosuunnitelma voi näin ollen olla yksinkertaisempi kuin muussa muodossa olevilla kalastustuotteilla.
            
         
               (4)
            
            
               On aiheellista vahvistaa kalastustuotteista fermentoimalla tuotettua kalakastiketta koskeva erillinen elintarviketurvallisuusvaatimus, jotta vaatimus olisi linjassa uuden Codex Alimentariuksen standardin ja EFSA:n lausunnon kanssa. Alaviitettä 2 olisi myös muutettava.
            
         
               (5)
            
            
               Kalatuotteissa olevaa histamiinia koskeva tavanomainen näytteenottosuunnitelma käsittää yhdeksän näytettä, joita varten tarvitaan suuri määrä näytemateriaalia. Elintarviketurvallisuusvaatimusten kalastustuotteita koskevan kohdan 1.26 alaviitteessä 18 todetaan, että vähittäismyyntitasolla voidaan ottaa yksittäisiä näytteitä. Tällaisissa tapauksissa erää kokonaisuudessaan ei voida pitää vaarallisena pelkästään yhden näytteen tulosten perusteella. Mutta jos yhdeksästä analysoidusta näytteestä yhden arvon todetaan olevan suurempi kuin M, erää kokonaisuudessaan ei voida pitää turvallisena. Näin olisi oltava myös silloin, kun yksittäisten näytteiden arvon todetaan olevan suurempi kuin M. Tämän vuoksi on aiheellista muuttaa alaviitettä 18. Alaviitettä 18 olisi sovellettava myös elintarvikkeiden turvallisuutta koskeviin vaatimuksiin 1.26 ja 1.27.
            
         
               (6)
            
            
               Sen vuoksi asetusta (EY) N:o 2073/2005 olisi muutettava.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, eikä Euroopan parlamentti tai neuvosto ole vastustanut niitä,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 2073/2005 liite I tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä lokakuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 139, 30.4.2004, s. 1.
   
      (2)  EUVL L 338, 22.12.2005, s. 1.
   
      (3)  Codex Alimentarius Standard for Fish Sauce (CODEX STAN 302–2011).
   
      (4)  EFSA Journal 2011; 9(10):2393.
   
      LIITE
      Muutetaan asetuksen (EY) N:o 2073/2005 liitteessä I oleva 1 luku seuraavasti:
      
                  1)
               
               
                  Korvataan rivi 1.27 seuraavasti:
                  
                              
                                          ”1.27
                                       
                                       
                                          Kalastustuotteet (lukuun ottamatta elintarvikeluokkaan 1.27 a kuuluvia kalastustuotteita), jotka on kypsytetty entsymaattisesti suolavedessä ja jotka on valmistettu kalalajeista, joissa esiintyy korkeita histidiinipitoisuuksia (17)
                                       
                                    
                           
                              Histamiini
                           
                           
                              9 (18)
                           
                           
                              2
                           
                           
                              200 mg/kg
                           
                           
                              400 mg/kg
                           
                           
                              HPLC (19)
                           
                           
                              Myyntiaikana markkinoille saatetut tuotteet”
                           
                        
            
                  2)
               
               
                  Lisätään 1.27 a rivi seuraavasti:
                  
                              
                                          ”1.27 a
                                       
                                       
                                          Kalastustuotteista fermentoimalla tuotettu kalakastike
                                       
                                    
                           
                              Histamiini
                           
                           
                              1
                           
                           
                              400 mg/kg
                           
                           
                              HPLC (19)
                           
                           
                              Myyntiaikana markkinoille saatetut tuotteet”
                           
                        
            
                  3)
               
               
                  Korvataan alaviite 2 seuraavasti:
                  
                              ”(2)
                           
                           
                              Kohdissa 1.1–1.25, 1.27 a ja 1.28 m = M.”
                           
                        
            
                  4)
               
               
                  Korvataan alaviite 18 seuraavasti:
                  
                              ”(18)
                           
                           
                              Vähittäismyyntitasolla voidaan ottaa yksittäisiä näytteitä. Tällöin ei sovelleta asetuksen (EY) N:o 178/2002 14 artiklan 6 kohdassa säädettyä oletusta, jonka mukaan erää kokonaisuudessaan ei voida pitää turvallisena, paitsi jos arvo on suurempi kuin M.”
                           
                        
            
                  5)
               
               
                  Korvataan otsikon ”Testitulosten tulkinta” alla olevan, histamiinin esiintymistä kalastustuotteissa koskevan tekstin viimeinen kappale seuraavasti:
                  ”Histamiinin esiintyminen kalastustuotteissa:
                  
                               
                           
                           
                              Histamiinin esiintyminen sellaisista kalalajeista saaduissa kalastustuotteissa, joissa esiintyy korkeita histidiinipitoisuuksia, lukuun ottamatta kalastustuotteista fermentoimalla tuotettua kalakastiketta:
                              
                                          —
                                       
                                       
                                          hyvä, jos seuraavat vaatimukset täyttyvät:
                                          
                                                      1.
                                                   
                                                   
                                                      todettu keskiarvo on ≤ m,
                                                   
                                                
                                                      2.
                                                   
                                                   
                                                      enintään c/n todettua arvoa on välillä m–M,
                                                   
                                                
                                                      3.
                                                   
                                                   
                                                      mikään todettu arvo ei ylitä M:n rajaa,
                                                   
                                                
                                    
                                          —
                                       
                                       
                                          huono, jos todettu keskiarvo on yli m:n tai jos enemmän kuin c/n arvoa on välillä m–M tai jos todetuista arvoista vähintään yksi on > M.
                                       
                                    
                        
                               
                           
                           
                              Kalastustuotteista fermentoimalla tuotettu kalakastike:
                              
                                          —
                                       
                                       
                                          hyvä, jos todettu arvo on ≤ raja,
                                       
                                    
                                          —
                                       
                                       
                                          huono, jos todettu arvo on > raja.”